Diari Oficial de la Generalitat Valenciana


Sumari del DOGV 8524, del 08-04-2019 (2019/3200)

RESOLUCIÓ de 25 de març de 2019, de la Presidència de la Generalitat, per la qual es prorroguen tres beques per a la realització de pràctiques professionals en matèria de polítiques públiques en la Direcció General d'Anàlisi i Polítiques Públiques del Gabinet del President de la Generalitat, durant l'exercici 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3200


Data del document
:   25-03-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de març de 2019, de la Presidència de la Generalitat, per la qual es prorroguen tres beques per a la realització de pràctiques professionals en matèria de polítiques públiques en la Direcció General d'Anàlisi i Polítiques Públiques del Gabinet del President de la Generalitat, durant l'exercici 2019-2020. [2019/3200]  
Per mitjà del Decret 20/2016, de 12 de desembre, del president de la Generalitat, es van establir les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
Per mitjà de la Resolució de 29 de desembre de 2017, de la Presidència de la Generalitat (DOGV 8209, 10.01.2018), es van convocar tres beques per a la realització de pràctiques professionals en matèria de polítiques públiques en la Direcció General d'Anàlisi, Polítiques Públiques i Coordinació del Gabinet del President de la Generalitat.  
Per Resolució de 13 d'abril de 2018, de la Presidència de la Generalitat (DOGV 8275, 17.04.2018), es van adjudicar les tres beques per a la realització de pràctiques professionals en matèria de polítiques públiques, esmentades anteriorment, per un període de dotze mesos a comptar des del dia 16 d'abril de 2018 fins al 15 d'abril de 2019, i es va establir la borsa de reserva corresponent.  
Per Resolució de 27 de febrer de 2019, de la Presidència de la Generalitat, es va acceptar la renúncia de María Caballero Pons, al gaudi d'una d'aquestes beques, amb efectes del dia 28 de febrer de 2019, i es va nomenar en la seua substitució Agar Moreno Secaduras, amb efectes d'1 de març de 2019.  
La base cinquena de la resolució de convocatòria assenyala que el període de duració de les beques podrà prorrogar-se per un període màxim de 12 mesos addicionals, sempre que existisca disponibilitat pressupostària i l'exercici de l'activitat que s'estiga efectuant així ho requerisca o aconselle. En aquest cas, la quantia procedent serà la que estiga vigent en aquest període, d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de les beques.  
Considerant que la consignació pressupostària existent en la línia S4000000 de l'aplicació pressupostària 58.31.94.803.86.6, dels pressupostos de la Generalitat per a l'any 2019, possibilita la pròrroga de les beques esmentades.  
La Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat, en l'apartat huité, delega en la persona titular de la Direcció General d'Anàlisi i Polítiques Públiques l'atorgament de les beques a què es refereix el Decret 132/2009, de 4 de setembre, del Consell, o normativa que el substituïsca dins del seu respectiu àmbit material i funcional que té delegat.  
Per tot això, i segons el que disposa article 14.2 del Decret 20/2016, de 12 de desembre, del president de la Generalitat, es van establir les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat, resolc:  
  
Primer  
Prorrogar les tres beques per a la realització de pràctiques professionals en matèria de polítiques públiques en la Direcció General d'Anàlisi i Polítiques Públiques del Gabinet del President a les persones que les gaudeixen en l'actualitat:  
López Ortiz, Luis Felipe  
Moreno Secaduras, Agar  
Nieves Martínez, Juan Antonio  
  
Segon  
El període de pròrroga serà de dotze mesos, s'iniciarà el dia 16 d'abril de 2019 i finalitzarà el 15 d'abril de 2020, ambdós inclusivament.  
  
Tercer  
Autoritzar i disposar el crèdit per import de quaranta mil seixanta-quatre euros amb quaranta cèntims (40.064,40 ?), a càrrec del programa pressupostari 44.57.55.520.02,4, línia S4000000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons la distribució següent:  
  
Import any 2019: 28.306,35 euros  
Import any 2020: 11.758,05 euros  
  
  
Quart  
La publicació d'aquesta resolució en el Diari Oficial de la Generalitat Valenciana, produirà els efectes de notificació a les persones interessades.  
  
Contra aquesta resolució, que posa fi a la via administrativa, es podrà interposar recurs de reposició davant de l'òrgan que ha dictat l'acte, en el termini d'un mes comptat a partir de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que puga simultaniejar-se ambdós recursos, i tot això sense perjudici que s'utilitze qualsevol altra via que es considere oportuna.  
  
València, 25 de març de 2019.- El president de la Generalitat, p. d. (R 12.02.2106, DOGV 17.02.2016), el director general d'Anàlisi i Polítiques Públiques; Fernando Flores Giménez.